CELEX: E2012C0441
Language: et
Date: 2012-11-29 00:00:00
Title: EFTA järelevalveameti otsus nr 441/12/COL, 29. november 2012 , uute ärakuulamise eest vastutavate ametnike määramise kohta teatavates konkurentsimenetlustes

11.7.2013   
            
            
               ET
            
            
               Euroopa Liidu Teataja
            
            
               L 190/92
            
         EFTA JÄRELEVALVEAMETI OTSUS
   
   nr 441/12/COL,
   29. november 2012,
   uute ärakuulamise eest vastutavate ametnike määramise kohta teatavates konkurentsimenetlustes
   EFTA JÄRELEVALVEAMET,
   VÕTTES ARVESSE EFTA järelevalveameti kodukorda, eriti selle artiklit 15,
   VÕTTES ARVESSE EFTA järelevalveameti 29. novembri 2012. aasta otsust nr 442/12/COL, mis käsitleb ärakuulamise eest vastutavate ametnike tööülesandeid ja pädevust teatavates konkurentsimenetlustes, ja eriti selle artiklit 2,
   ning arvestades järgmist:
   Selleks, et tagada konkurentsimenetluse takistusteta läbiviimine ja osapoolte õigus saada ära kuulatud, määratakse üks või mitu ärakuulamise eest vastutavat ametnikku.
   Konkurentsiküsimuste eest vastutav järelevalveameti liige võib otsustada, et konkreetne ametnik jätkab kõnealuses juhtumis ärakuulamise eest vastutava ametnikuna ka pärast oma töösuhte lõppu järelevalveametis.
   Kui ärakuulamise eest vastutav ametnik ei saa oma ülesandeid täita, asendab teda teine ärakuulamise eest vastutav ametnik. Kui mitte ükski ärakuulamise eest vastutav ametnik ei saa oma ülesandeid täita, siis määrab kolleegiumi pädev liige ärakuulamise eest vastutava ametniku ülesandeid täitma teise pädeva ametniku, kes ei ole kõnealuse juhtumiga seotud,
   ON VASTU VÕTNUD KÄESOLEVA OTSUSE:
   Artikkel 1
   Ärakuulamise eest vastutavate ametnike ametisse nimetamine
   1.   Õigusametnikud Clémence Perrin ja Auður Steinarsdóttir nimetatakse konkurentsimenetluse ärakuulamise eest vastutavateks ametnikeks.
   2.   Kui mitte ükski ärakuulamise eest vastutav ametnik ei saa oma ülesandeid täita, siis on konkurentsiküsimuste eest vastutav kolleegiumi liige volitatud määrama ärakuulamise eest vastutava ametniku ülesandeid täitma teise pädeva EFTA järelevalveameti ametniku, kes ei ole kõnealuse juhtumiga seotud.
   Artikkel 2
   Varasematee otsuste kehtetuks tunnistamine
   EFTA järelevalveameti otsus nr 554/08/COL ja otsus nr 7/10/COL tunnistatakse kehtetuteks ja endiste ärakuulamise eest vastutavate ametnike teenistus lõpetatakse.
   Artikkel 3
   Teave
   EFTA liikmesriike ja Euroopa Komisjoni teavitatakse, saates neile selle otsuse koopia.
   Artikkel 4
   Jõustumine
   Käesolev otsus jõustub selle vastuvõtmise päeval.
   
      Brüssel, 29. november 2012
      
         
            EFTA järelevalveameti nimel
         
         Oda Helen SLETNES
         
         
            eesistuja
         
         Sverrir Haukur GUNNLAUGSSON
         
         
            kolleegiumi liige